視帝視后勁玩得!陳展鵬扮「色狼」生擒林夏薇
2024年04月19日 18:06
東網電視
更多新聞短片
《獎門人Hug Hug媽咪感謝祭》周日播出的一集請來熱播劇《逆天奇案2》演員陳展鵬、林夏薇、方力申、劉佩玥、張頴康、馮盈盈、高鈞賢和梁小冰組成「逆天奇案2」隊,對戰「朱隊友」隊包括有朱咪咪、陳煒、郭政鴻、袁偉豪、張振朗、范振鋒和梁競徽。
久未亮相遊戲節目的朱咪咪玩得相當落力,玩「啜乒乓」時,獲厚待慢慢啜外,還被展鵬點名對決啜乒乓,她豪言:「你夠膽就啜走個波!」又命令展鵬唔准擘大口,自己再慢慢啜走乒乓波,場面搞笑。玩「傳紫菜」時,朱咪咪先被兩大小生袁偉豪和張振朗夾擊,她即扮怕醜,咪實雙眼,《逆天 2》總監製劉家豪亦有落場玩埋一份,捉實朱咪咪傳紫菜,之後方力申、張頴康、高鈞賢和陳展鵬再肉緊捉住她輪住啜紫菜,令全場爆笑。
陳展鵬和林夏薇視帝視后合作玩遊戲,默契十足,展鵬還扮「色狼」撲向薇薇,薇薇則跪地、趴地完全零介意,相當玩得。其中一條題目「講咗畀人掌嘴嘅說話」,陳煒先寸爆小冰:「收檔啦!」小冰反擊:「做極都唔紅呀你!」之後戰火蔓延到馮盈盈和唯唯身上,盈盈寸爆近年在內地帶貨的唯唯:「你賣嘢全部畀人退貨,零營業額呀!」,唯唯不示弱:「你套套劇擔正但全部仆直冇收視,除咗《逆天 2》!」另一條題目是「講出三級片名稱」,眾人發揮小宇宙創作出多個搞笑啜核戲名。